L 289/42 De Europæiske Fællesskabers Tidende 16.11.2000 KOMMISSIONENS BESLUTNING af 6. november 2000 om de minimumskriterier, som medlemsstaterne skal tage hensyn til, når de udpeger organer i overensstemmelse med artikel 3, stk. 4, i Europa-Parlamentets og Rådets direktiv 1999/93/EF om en fællesskabsramme for elektroniske signaturer (meddelt under nummer K(2000) 3179) (EØS-relevant tekst) (2000/709/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 1999/93/EF af 13. december 1999 om en fællesskabsramme for elektroniske signaturer (1), særlig artikel 3, stk. 4, og ud fra følgende betragtninger: (1) — Den 13. december 1999 vedtog Europa-Parlamentet og Rådet direktiv 1999/93/EF om en fællesskabsramme for elektroniske signaturer. (2) — Bilag II til direktiv 1999/93/EF indeholder krav til sikre signaturgenereringssystemer. Ifølge direktivets artikel 3, stk. 4, skal egnede offentlige eller private organer, som udpeges af medlemsstaterne, afgøre, om sikre signa- turgenereringssystemer opfylder kravene i bilag II, og Kommissionen skal fastlægge, hvilke kriterier medlems- staterne skal anvende, når de afgør, om et organ skal udpeges til at udføre en sådan overensstemmelsesvurde- ring. (3) > Kommissionen skal høre det udvalg for elektroniske signaturer, der er nedsat i henhold til artikel 9, stk. 1, i direktiv 1999/93/EF, inden de ovennævnte kriterier fast- lægges. (4) De foranstaltninger, der fastsættes ved denne beslutning, er i overensstemmelse med den udtalelse, der er afgivet af udvalget for elektroniske signaturer — VEDTAGET FØLGENDE BESLUTNING: Artikel 1 Formålet med denne beslutning er at fastlægge, hvilke kriterier medlemsstaterne skal anvende, når de udpeger nationale organer for overensstemmelsesvurdering af sikre signaturgene- reringssystemer. Artikel 2 Hvis det udpegede organ er en del af en organisation, der er involveret i andre aktiviteter end vurdering af sikre signaturge- nereringssystemers overensstemmelse med de krav, der er () EFT L 13 af 19.1.2000, s. 12. fastsat i bilag III til direktiv 1999/93/EF, skal organet være klart afgrænset inden for denne organisation. De forskellige aktivi- teter skal være klart adskilt fra hinanden. Artikel 3 Organet og dets personale må ikke være involveret i aktiviteter, der kan påvirke uafhængigheden i deres bedømmelser og deres integritet i forbindelse med den opgave, de skal udføre. Organet skal navnlig være uafhængigt af de involverede parter. Derfor må organet, dets direktør og det personale, der er ansvarligt for udførelsen af overensstemmelsesvurderingen ikke være konstruktør, producent, leverandør eller installatør af sikre signaturgenereringssystemer, og ej heller en certifice- ringstjensteudbyder, der udsteder certifikater til offentligheden, eller repræsentant for nogen af ovennævnte. Desuden skal de være økonomisk uafhængige og må ikke involvere sig direkte i udvikling, konstruktion, markedsføring eller vedligeholdelse af sikre signaturgenereringssystemer eller repræsentere parter, der er involveret i disse aktiviteter. Dette udelukker dog ikke, at der kan udveksles tekniske oplysninger mellem producenten og det anmeldte organ. Artikel 4 Organet og dets personale skal udvise en høj grad af faglig integritet, pålidelighed og tilstrækkelig teknisk kompetence, når de vurderer sikre signaturgenereringssystemers overensstem- melse med de krav, der er fastsat i bilag III til direktiv 1999/93/] EF. Artikel 5 Der skal være åbenhed omkring organets praksis i forbindelse med overensstemmelsesvurderingen, og organet skal dokumen- tere alle relevante oplysninger om denne praksis. Alle interesse- rede parter skal have adgang til organets tjenesteydelser. De procedurer, som organet følger, skal administreres på en ikke- diskriminerende måde. Artikel 6 Organet skal have det nødvendige personale og de nødvendige faciliteter til rådighed til, at det korrekt og hurtigt kan udføre det tekniske og administrative arbejde, der er forbundet med den opgave, som organet er udpeget til at udføre.